open-index/open-wikipedia-markdown huggingface dataset:
Sommerfrydparken

**Sommerfrydparken** er en park i Oslo på cirka  kvadratmeter som ble regulert til offentlig friområde i 1999. Den ligger over det gamle jernbanesporet inn mot Vestbanen, mellom Ruseløkkveien og Munkedamsveien. Den formelle adressen er Munkedamsveien 37.

Sommerfrydparken ligger omtrent der den opprinnelige Sommerfrydløkken lå. Denne skiftet i 1819 navn til Helverschous løkke da Niels Helverschou kjøpte den fra konditor Caspary som igjen hadde kjøpt den fra restauratøren Friedrich Thoms. Alle disse tre drev serveringssted på dette stedet, og her holdt også «Skydeselskabet Christian Augusts Venner» til.

Den nåværende Sommerfrydparken ble regulert og anlagt som en kompensasjon til lokalbefolkningen etter utbyggingen langs jernbanelinja. Flere ganger siden har det forekommet forsøk å få bygge ut tomta, men de er blitt avvist enten av planmyndigheter eller av bystyret.

Siden har Winta Eiendom lagt fram planer i flere runder, men fått avslag. I 2014 ble et forslag avvist av planmyndighetene, men brakt inn til bystyrebehandling før det ble trukket. I 2017 lanserte de nye planer overfor plan- og bygningsetaten som også ble avvist. I mars 2021 avviste bystyret på nytt et forsøk på å bygge i parken. Våren 2023 har en representant for "Munkedamsveien 37 A/S", som fester tomten, kunngjort at man ønsker å prøve seg med et forslag om å bygge et hus med fire etasjer.

Ruseløkka/Skillebekk beboerforening har ved flere anledninger engasjert seg i saken.

Parken ble oppgradert i 2015 etter et nytt bystyrevedtak. Den fungerer som en grønn lunge i et tett bebygget, sentrumsnært boligområde. For folk i den gamle arbeiderboligen (Ruseløkkveien 60) og de som arbeider og går skole i Vika Atrium, skaper parken gode lysforhold.

I Sommerfrydparken finnes benker og busker samt en stor petanquebane.

Parken har en egen side på Facebook.

   
File:Sommerfrydparkens østlige del mot Munkedamsveien Nasjonalmuseet i bakgrunnen.jpg|Parkens østlige del sett mot Munkedamsveien. Nasjonalmuseet i grått i bakgrunnen.
File:Sommerfrydparkens midtre del sett mot Ruseløkkveien.jpg|Midtre del sett mot vest og Ruseløkkveien.
File:Sommerfrydparken sett mot vest fra Munkedamsveien.jpg|Parken sett mot vest fra Munkedamsveien.
File:Sommerfrydparkens vestlige del mot Munkedamsveien.jpg|Parkens vestlige del.
Fil:Sommerfrydparken.jpg|Sommerfrydparken sett fra Munkedamsveien.


## Referanser


## Eksterne lenker
*
Bedriftsidentitet

**Bedriftsidentitet** (fra engelsk *Corporate identity*) betegner måten et selskap, firma eller forretningsvirksomhet presenterer seg utad. Identiteten kan gjerne betegnes som bedriftens egenart, gjerne basert på visjon, misjon, forretningsidé og organisasjonsidé. Bedriftsidentiteten er vanligvis en sentral del av merkevarebygging og kan også omfatte produktdesign, bruk av logo, reklame, PR, osv. Bedriftsidentitet er et hovedmål for bedriftskommunikasjonen, for å opprettholde og styrke bedriftens forretningsmessige mål.

## Referanser
All of My Love

**«All of My Love»** (norsk oversettelse: *all min kjærlighet*) er en gospelinspirert popsang fra 2020 med den maltesiske artisten Destiny. Sangen ble valgt av kringkasteren PBS til Maltas bidrag i Eurovision Song Contest 2020 i Rotterdam i Nederland. Sangen og en tilhørende musikkvideo ble offentliggjort 9. mars 2020. Sangeren Destiny ble valgt til å representere Malta etter at hun vant den andre utgaven av talentkonkurransen *X Factor Malta*. Sangen «All of My Love» ble valgt etter konkurransen. 18. mars 2020 avlyste imidlertid EBU konkurransen på grunn av koronaviruspandemien i Europa vinteren 2020, og sangen fikk dermed aldri deltatt i Eurovision Song Contest.

## Om sangen
Sangen er skrevet av låtskriverteamet Bernarda Brunovic, Borislav Milanov, Sebastian Arman, Dag Lundberg, Joacim Persson og Cesár Sampson. Sistnevnte deltok for Østerrike i 2018 og endte på en tredjeplass, mens Borislav Milanov og Joacim Persson også skrev det maltesiske bidraget «Chameleon» i 2019. Milanov står også bak flere andre Eurovision-bidrag, også i 2020: Tysklands «Violent Thing» og Bulgarias «Tears Getting Sober».

Sangen skulle representert Malta I Eurovision Song Contest 2020, etter at Destiny vant *X Factor Malta* i februar 2020. Vinneren av konkurransen blir Maltas representant i Eurovision Song Contest. Sangen ble valgt én måned etter.

I januar 2020 ble Malta trukket til å delta i semifinale 1 tirsdag 12. mai. Men på grunn av koronavirusutbruddet i Europa vinteren 2020 så EBU seg nødt til å avlyse konkurransen for å hindre spredning av koronaviruset SARS-CoV-2 og den medfølgende sykdommen covid-19. Sangen fikk dermed aldri deltatt i konkurransen.

## Se også
* Malta i Eurovision Song Contest
## Referanser
Mohammad-Reza Rahchamani

**Mohammad-Reza Rahchamani** (&lrm;; født 1. desember 1952 i Sabzevar i provinsen Razavi-Khorasan i Iran, død 9. mars 2020 i Teheran) var en iransk lege og reformvennlig politiker. Fra 1984 til 2000 representerte han Sabzevar i det iranske parlament. Tidlig i 2000-tiåret ledet han den iranske statlige velferdsorganisasjonen.

## Liv og virke
### Bakgrunn
Rahchamani ble født i Sabzevar nordøst i Iran og studerte medisin.

### Politisk virke
Han var med på å grunnlegge Islamsk Irans solidaritetsparti. Fra 1998 til 2002 var han partiets generalsekretær, og i 2006 ble han formann for partiets sentralråd. Solidaritetspartiet er Irans eldste moderate reformistiske gruppe.

Han var også med på å grunnlegge Det islamske Irans islamske medisinske selskap. Han satt som representant i nasjonalforsamlingen gjennom fire valgperioder.

I 2020 var han generalsekretær for Det nasjonale enhets- og samarbeidsparti, og trosset da beslutningen til de mer konvensjonelle reformvennlige om å protestere ved å la være å stille ved valget til den lovgivende forsamling i februar. Han kunngjorde i stedet at en koalisjon av tolv reformistiske partier stilte til valg.  Rahchamani ble gjenvalgt til parlamentet, nå som representant for Astaneh Ashrafiyeh i provinsen Gilan ved Kaspihavet. Valgresultatet ble bekjentgjort mot slutten av februar.

### Død
Han ble smittet under koronavirusepidemien som spredte seg til Iran, og døde 67 år gammel den 9. mars 2020 på Masih Daneshvari-hospitalet i Teheran.

## Referanser
Elihu Pedersen

**Johannes Elihu Pedersen** (født 4. november 1914 i Horten, død 21. april 1999 samme sted) var en norsk musiker og evangelist.

Pedersen ble født i Horten og tok der utdannelse som konditor. Det meste av sitt arbeidsliv tilbragte han imidlertid på Marinens flyvebaatfabrikk og ved marinens hovedverft på Karljohansvern.

Det var musikalske gener i Pedersens slekt, og det ble fortalt at hans bestefar hadde spilt for sultanen i Konstantinopel. I ung alder lærte Elihu Pedersen seg å spille fiolin, og han kunne gjerne akkompagnere seg selv på fiolin når han sang. Hans far Karl Pedersen var blant stifteren Johan Oscar Smiths første medarbeidere under etableringen av trossamfunnet som i dag heter Brunstad Christian Church, på folkemunne ofte kalt «Smiths venner». Den unge Elihu ble også trukket inn i misjonsarbeidet. Hans musikalske evner og karismatiske utstråling trakk folk til møtene, og han besøkte mange steder i Norge, ofte sammen med Elias Aslaksen, Sigurd Bratlie og Aksel J. Smith.

Pedersen skrev et stort antall kristne sanger, og mange av disse satte han selv melodi til. I trossamfunnets offisielle sangbøker ''Herrens Veier'' og ''Familiesangboken Mandelblomsten'' er Pedersen den personen som er representert med flest sangtekster.

## Referanser
Uglješa Pantelić

**Uglješa Pantelić** (født 27. november 2002) er en serbisk alpinist, som representerer klubben SK Ares. 

## Idrettskarriere
### Sesongen 2018/19
Pantelić deltok i sitt første FIS-renn i juli 2018, i et storslalåmrenn i El Colorado i Chile, der han kom på 25.-plass. Han deltok i det serbiske mesterskapet i alpint 2019, og kom der på sjuendeplass i slalåm, tiendeplass i super-G og 14.-plass i slalåm. Han deltok også i Montenegros nasjonale mesterskap i alpint, og kjørte der inn til 15.-plass i slalåm og 27.-plass i storslalåm.

### Sesongen 2019/20
Han deltok i Alpint under Vinter-OL for ungdom 2020. Han kom på 49.-plass i super-G, og kjørte seg opp til 33.-plass i kombinasjonen. I storslalåm kom han på 31.-plass, og i slalåm kom han på 30.-plass. 

## Referanser


## Eksterne lenker
* 
*  Profil hos Vinter-OL for ungdom 2020
Ezio Leonetti

**Ezio Leonetti** (født 15. oktober 2002) er en albansk alpinist.

## Idrettskarriere
### Sesongen 2018/19
Leonetti deltok i sitt første FIS-renn i desember 2018, i et storslalåmrenn i Plan de Corones i Italia, der han kom på 60.-plass. Han deltok i Vinter-EYOF 2019 (European Youth Olympic Festival), og kom der på 54.-plass i slalåm og 61.-plass i storslalåm. Han deltok også i Junior-VM i alpint 2019, og kom der på 64.-plass i super-G og 74.-plass i storslalåm.

### Sesongen 2019/20
Han deltok i Alpint under Vinter-OL for ungdom 2020, der han var flaggbærer under åpningsseremonien.. Han kom på 48.-plass i super-G, og kjørte seg opp til 35.-plass i kombinasjonen. I storslalåm kom han på 42.-plass, og i slalåm kjørte han ut.

## Referanser


## Eksterne lenker
* 
*  Profil hos Vinter-OL for ungdom 2020
Norges realfagsgymnas

**Norges Realfagsgymnas** (**NRG**) er en privat ungdomsskole og videregående skole med vekt på realfag, matematikk, naturvitenskap, programmering og teknologi. Det er en leksefri heldagsskole som følger offentlige læreplaner, men med ekstra fordypning og egne læreplaner i realfagene, spesielt matematikk. NRG er berettiget til å motta statstilskudd etter friskoleloven. Skolen har et sterkt fokus på teknologi og har integrert programmering i alle fag. Skolen ble startet av gründer og eier Roger Elstad. Oppstarten av skolen skjedde i 2017, med kun én klasse på 8.&nbsp;trinn.

I 2021 hadde ungdomsskolen 190 elever fordelt over 8.-10.trinn. På den videregående skolen, som startet opp i 2018 undervises det i klasser både på Vg1, Vg2 og Vg3, alle med fordypning i realfag.

## Historikk
Aksjeselskapet Norges Realfagsgymnas AS ble etablert av Roger Elstad i Bærum i 2012, etter modell av Norges Toppidrettsgymnas. Etter flere år med søknader og avslag, godkjente Kunnskapsdepartementet (KD) etableringen av en ungdomsskole i regi av Norges Realfagsgymnas Bærum AS fra høsten 2017. Den videregående skolen startet opp i august 2018, med offisiell åpning ved kunnskapsminister Jan Tore Sanner.

Skolen benyttet først lokaler i Hamangskogen, men etter oppstartsåret, 2017, ble skolen utvidet til å dekke flere skoletrinn. Skolen flyttet da inn i et nyoppusset 5-etasjes bygg, Skytterdalen 6. Det nye bygget i Skytterdalen har større kapasitet, med flere klasserom og et eget kjemilaboratorium.

Høsten 2021 flyttet NRGs videregående skole ut av ungdomsskolebygget i Skytterdalen og inn på Kunnskapssenteret i Sandvika sentrum.

## NRG-U
Ungdomsskolen NRG-U startet opp høsten 2017. Allerede etter første semester toppet skolens elever de nasjonale prøvene som best i landet. Også gjentatte ganger scoret best i landet på de nasjonale prøvene.

## NRG VGS
Den videregående skolen NRG startet opp høsten 2018. Det er den første og eneste videregående skolen med realfagsprofil som er godkjent etter profilskolegrunnlaget i friskoleloven. NRG gir spesiell studiekompetanse innen realfag, og er støtteberettiget i Statens lånekasse for utdanning på lik linje med offentlige videregående skoler.

## Referanser


## Eksterne lenker
* Norges Realfagsgymnas Besøkt 23. november 2021.
Averøy kommunehus

**Averøy kommunehus** ligger på Bruhagen i Averøy kommune. Bygget, som ble offisielt åpnet 6.mars 2014, er bygd med passivhusstandard.

## Referanser
Liste over Game Boy Color-spill

Nedenfor er en liste over alle 660 spill som finnes til Game Boy Color. Det siste spillet som kom ut ble utgitt 18. juli 2003 og heter *Doraemon no Study Boy: Kanji Yomikaki Master*. Antall spill på listen er organisert i alfabetisk rekkefølge med navn.

## Liste over lisensierte spill

## Ulisensierte spill

## Fotnoter




## Referanser
Mesterligafinalen i fotball for menn 2005/06

**Mesterliga-finalen 2005/2006** ble spilt onsdag 17. mai 2006 mellom  og  på Stade de France i Paris. Kampen endte 2&ndash;1 til , som dermed vant turenringen for andre gang.

## Detaljer

**Banens beste:**
 Samuel Eto'o (Barcelona) 

**Assistentdommere:**
 Steinar Holvik (Norge)
 Arild Sundet (Norge)
**Fjerdedommer:**
Tom Henning Øvrebø (Norge)

## Referanser
Simon J. Berger

**Simon Jönsson Berger** (født 1. juni 1979 i Stockholm) er en svensk skuespiller.

Berger har medvirket i flere svenske filmer og har hovedrollene i spillefilmen *[[Call Girl]]* (2012), *[[Tørk aldri tårer uten hansker (TV-serie)|Tørk aldri tårer uten hansker]]* (2012) og i den norske NRK-serien *[[Exit (TV-serie)|Exit]]* (2019–2023). For rollen som Adam Veile i *Exit* ble han nominert til Gullruten 2020 i kategorien beste skuespiller.

Han spilte Charles-Ingvar Jönsson i den nye innspillingen av Jönssonligan kalt *[[Jönssonligan – Den perfekta stöten]]* (2015).

## Referanser


## Eksterne lenker
* 
* 
*
Solveig Hedengran

**Solveig Hedengran** (født 26. april 1910 i Stockholm i Sverige, død 29. april 1956 i Stockholm i Sverige) var en svensk skuespiller.

## Filmer (utvalg)
*1919 – *[[Synnøve Solbakken (stumfilm)|Synnøve Solbakken]]* (Synnöve Solbakken)
*1928 – *Ådalens poesi*
*1929 – *Rågens rike*
*1934 – *[[Synnøve Solbakken (film fra 1934)|Synnøve Solbakken]]* (Synnöve Solbakken)
*1935 – *[[Skärgårdsflirt]]*
*1936 – *Raggen – det är jag det* 
*1937 – *Laila*
*1938 – *Kamrater i vapenrocken*
*1939 – *Melodin från Gamla stan* 
*1939 – *[[Mot nya tider]]*
*1940 – *[[Swing it, magistern!]]*
*1942 – *Tre glada tokar*
*1945 – *[[Barna fra Frostmofjellet]]* (Barnen från Frostmofjället)
*1947 – *Mästerdetektiven Blomkvist*
*1949 – *[[Kärleken segrar]]*
*1953 – *Mästerdetektiven och Rasmus*
*1953 – *All jordens fröjd*

## Referanser


## Eksterne lenker
*
Arnold Sjöstrand

**Nils Arnold Sjöstrand** (født 30. juli 1903 i Bromma i Sverige, død 1. februar 1955 i Malmö i Sverige) var en svensk skuespiller.

## Filmer (utvalg)
*1934 – *[[Pettersson - Sverige]]*
*1936 – *Annonsera!*
*1937 – *Klart till drabbning*
*1940 – *[[Alle man på post]]*
*1941 – *Bara en kvinna* 
*1944 – *[[... och alla dessa kvinnor]]* 
*1944 – *[[Räkna de lyckliga stunderna blott]]*
*1945 – *[[Rosen på Tistelön]]* 
*1946 – *Kvinnor i väntrum*
*1952 – *Möte med livet*

## Referanser


## Eksterne lenker
*
Joker (film fra 1991)

***Joker*** er en svensk-dansk krimkomedie fra 1991 regissert av Sune Lund-Sørensen. Hovedrollen spilles av Björn Skifs, mens sentrale biroller innehas av Johan Ulveson, Gert Fylking og Jacob Nordenson. 

## Handling
Nicke liker å finne på vitser og narrestreker mot andre. Pelle, bestevennen hans, snart skal gifte seg. Nicke planlegger deretter et utdrikningslag for ham. Dette skal starte med at de kidnappinger Pelle. Men alt går snart galt når Pelle blir kidnappet på ordentlig, av en gruppe terrorister.

## Om filmen
Filmen er spilt inn i Svensk Filmindustri s studio  i Stockholm så vel som på Globen og i Gamla stan. En uke før premieren på 1. november 1991, satte Statens Biografbyrå i Sverige 15-årsgrense for filmen. Avgjørelsen ble imidlertid behandlet på nytt, og siden 5. november 1991 er filmen lov fra 11 år. Filmen har blitt vist på TV flere ganger Sverige.

## Rolleliste
*Björn Skifs - Nicke, reklame- og motefotograf
*Johan Ulveson - Jens
*Marie-Chantal Long - Lucia
*Aja Rodas-Evrén- Gunnel
*Jacob Nordenson - Pelle
*Catherine Hansson - Vanja
*Gert Fylking - Walter
*Johan Paulsen - Arvall
*Per-Gunnar Hylén - Bervall
*Björn Kjellman - Cervall
*Ragnar Ulfung - Ehrling
*Lars Engström - Sven
*Fredrik Dolk - Rydell
*Hans Kellerman - Blücher
*Margareta Pettersson - resepsjonisten

## Referanser


## Eksterne lenker
*
Stedfortreder

**Stedfortreder** (fra tysk *stellvertreter*) er en person overtar et arbeid, oppdrag eller stilling med fullmakt fra, eller som representant for, en annen person for en kortere tid i den andres fravær. Begrepet brukes noe overlappende for er vikarierende oppdrag, men der en vikar ikke nødvendigvis er fast ansatt eller formelt kvalifisert vil en stedfortreder oftere være ansatt eller valgt for stedfortredende oppdrag. 

Andre titler eller beskrivelser på ulike former for stedfortredere vil ha prefiksene vise- eller sette-. Eksempler på slike stedfortredere er visestatsminister eller settestatsråd. I skoleverket vil assisterende rektor være stedfortredende som fungerende rektor i rektors fravær.

## Andre betydninger
Proxytjener er en stedfortredende applikasjon eller en maskinvare. 

## Se også
*Vikar
*Vararepresentant
*Vikarius

## Eksterne lenker
* Stedfortreder NAOB
Hanne-Berit Brekken

**Hanne-Berit Børseth Brekken** (født 1981) er en norsk politiker fra Arbeiderpartiet som i 2019 ble valgt til ordfører i Aure kommune. 4. februar 2025 ble hun utnevnt til statssekretær for Nils Kristen Sandtrøen i Landbruks- og matdepartementet. Hun fikk da fritak fra sine kommunale verv, og varaordfører Henning Torset (H) ble fungerende ordfører. 23. januar 2026 valgte Brekken å fratre som statssekretær og gå tilbake til ordførervervet, i departementet ble hun etterfulgt av Anette Stegegjerdet Norberg.

## Referanser


## Eksterne lenker
*
Josefin Neldén

**Kristina Josefin Neldén** (født 17. desember 1984 i Göteborg) er en svensk skuespiller. Hun film debuterte 2005 i Ulf Malmros' film Tjenare kungen. Siden 2017 spiller hun rollen som Maggan i dramaserien Vår tid er nå som sendes på NRK.

## Referanser


## Eksterne lenker
* 
*
Den demokratiske terroristen (film)

***Den demokratiske terroristen*** er en svensk-tysk action-thriller fra 1992 regissert av Pelle Berglund. Den er basert på Jan Guillous roman med samme navn. Hovedrollen spilles av Stellan Skarsgård.

## Handling
Den svenske agenten Carl Hamilton får i oppdrag å knuse en tysk terrororganisasjon som planlegger et hensynsløst angrep i Stockholm. Han reiser til Hamburg og klarer å infiltrere og bli medlem av en siste aktive del av Rote Armee Fraktion. Imidlertid går ikke alt som planlagt.

## Om filmen
Innspillingene foregikk i stor grad i et område rundt Hafenstrasse i Hamburg bebodd av husokkupanter. Okkupantene ønsket ikke at innspillingen skulle finne sted der, og de prøvde å sabotere filmingen med fyrverkeri og lommelykter.

## Rolleliste
*Stellan Skarsgård - Carl Hamilton
*Katja Flint - Monika Reinholdt
*Kjell Bergqvist - Eric von Platen
*Karl Heinz Maslo - Werner Porthun
*Heikko Deutschmann - Martin Beer
*Susanne Lothar - Friederike Kunkel
*May Buchgraber - Eva Sibylle Arndt-Frenzel
*Burkhard Driest - Horst Ludwig Hahn
*Claudia Demarmels - Barbara Hahn
*Ulrich Tukur - Siegfried Maack
*Rolf Hoppe - Lodge Hecht
*Günther Maria Halmer - Oberst May 
*Konstantin Graudus - Hans 
*Janna Striebeck - Anna 
*Heinz Rolfing - Störtebecker 
*Michel Riddez - Alain Detoureille 
*Paul Mörmann - Jean-Michel Dupont 
*Abdellah Lamsabhi - Abu Nadim 
*Despina Pajanou - Mouna
*Hildegard Wensch - Resepsjonisten 
*Reuben Sallmander - Politi i leilighet

## Referanser


## Eksterne lenker
*
Besökarna

***Besökarna*** er en svensk skrekkfilm fra 1988 regissert av Joakim Ersgård. Hovedrollene spilles av Kjell Bergqvist, Lena Endre og Johannes Brost.

## Handling
Familien Eriksson har kjøpt hus og bil på landsbygda. Pappa Frank jobber som selger, mens kona Sara jobber som journalist. De har sønnen Peter og datteren Lotta. Når de har flyttet inn i huset, begynner rare ting å skje. Enhver form for skapning som kan dukke opp i usynlig og synlig form gjemmer seg i huset. Noe som ikke ønsker å forlate huset. Frank kontakter en forsker for å finne ut hva som skjuler seg i huset, men skapningen blir irritert og etterforskningen går ikke som planlagt.

## Rolleliste
*Kjell Bergqvist - Frank Eriksson, reklamerettigheter
*Lena Endre - Sara Eriksson, journalist, Franks kone
*Johannes Brost - Allan Svensson, 
*Joanna Berglund - Lotta Eriksson, Frank og Saras datter
*Jonas Olsson (skuespillere) - Peter Eriksson, Frank og Saras sønn
*Patrik Ersgård - postmann
*Bernt Lundquist - sivilpoliti
*Lena Lindblom - ekspeditrisen på kjøpesentret
*Per-Gunnar Hylén - politi 1
*Mats Lundberg - politi 2
*Leif Grönvall - demon

## Eksterne lenker
*
Håndball-VM 2023 for menn

**Håndball-VM 2023 for menn** var det 28. mesterskapet i håndball for herrer og ble arrangert i Polen og Sverige i perioden 11. til 29. januar 2023. Dette var første gang verdensmesterskapet i herrehåndball ble avholdt i Polen og fjerde gang i Sverige, også det andre mesterskapet som ble avholdt i mer enn ett land.

## Arenaer
Mesterskapet ble arrangert i ni byer: Gdańsk, Katowice, Kraków og Płock i Polen og Göteborg, Jönköping, Kristianstad, Malmö og Stockholm i Sverige. Åpningskampen ble spilt i Katowice, og finalen ble spilt i Stockholm.

## Kvalifiserte nasjoner

## Trekning
Trekningen av gruppene i den innledende runden ble gjennom ved Den polske nasjonale radiosymfoniorkester i Katowice 2. juli 2022.

### Seeding
Seeding basert på plassering ved forrige verdensmesterskap og i henhold til IHF-reglene.

### Gruppene
Hvert vertsland kunne tildele ett kvalifisert land til hver arrangørby. Spania ble tildelt plass i gruppe A (Kraków), Norge gruppe F (Kraków) og Danmark gruppe H (Malmö). Tyskland ble tildelt gruppe E (Katowice), Island gruppe D (Kristianstad) og Kroatia gruppe G (Jönköping).

## Innledende runde
### Gruppe A

---------

--------

----------

### Gruppe B

-------

-------

------

-------

### Gruppe C

--------

--------

---------

### Gruppe D

--------

--------

----------

### Gruppe E

--------

-------

---------

### Gruppe F

-------

-------

-------

### Gruppe G

----------

---------

--------

### Gruppe H

---------

--------

---------

## President's Cup
### Gruppe I

---------

---------

---------

### Gruppe II

---------

-------

--------

### Plasseringskamper om 25. til 32. plass
;Kamp om 31. plass

;Kamp om 29. plass

;Kamp om 27. plass

;Kamp om 25. plass

## Hovedrunden
### Gruppe I

--------

--------

--------

### Gruppe II

--------

--------

--------

### Gruppe III

-------

-------

-------

### Gruppe IV

---------

--------

--------

## Sluttspillet
### Kvartfinaler

------

------

------

### Plasseringskamper om 5. til 8. plass

------

;Kamp om 7. plass

;Kamp om 5. plass

### Semifinaler

-------

### Bronsefinale

### Finale

## Plassering og statistikk
### Sluttplassering

### Kåringer
«All Star»-laget ble annonsert 29. januar 2023:

Kilde: IHF

## Se også
* Håndball-VM 2023 for kvinner

## Referanser


## Eksterne lenker
* Offisiell nettside
25. serierunde i Bundesliga 2019/20

**25. runde i [[Bundesliga 2019-2020]]** startet med  &ndash;  fredag 6. mars 2020, hoveddelen av kampene ble spilt lørdag 7. mars mens runden blir avsluttet med  &ndash;  søndag 8. mars 2020.










## Kampfakta
**Fredag 6. mars**

**Lørdag 7. mars**






**Søndag 8. mars**



## Referanser
Håndball-VM 2025 for menn

**Håndball-VM 2025 for menn** var det 29. mesterskapet i håndball for herrer og ble arrangert i Kroatia, Danmark og Norge. Arrangementet gikk av stabelen i perioden 14. januar–2. februar 2025. Dette var andre gang verdensmesterskapet i håndball for menn ble arrangert i Kroatia, tredje gang i Danmark og første gang i Norge. Det var også det tredje mesterskapet som ble arrangert i mer enn ett land.

Vertsnasjon Danmark var tre ganger regjerende mester, etter å ha vunnet verdensmesterskapet i 2019, 2021 og 2023, og forsvarte tittelen etter å ha slått vertsnasjon Kroatia 32&ndash;26 i finalen. Med seieren ble Danmark det første herrelandslaget i håndball i å vinne verdensmesterskapet fire ganger på rad. Frankrike tok bronse, etter å ha slått Portugal 35&ndash;34 i bronsefinalen.  

## Arenaer
Turneringen ble spilt i fem byer; Poreč, Varaždin og Zagreb i Kroatia; Herning i Danmark; og Oslo i Norge. Åpningen og finalen fant sted i Oslo.

## Kvalifiserte nasjoner

## Trekning
Trekningen av gruppene i den innledende runden ble gjennomført i Koncertna dvorana Vatroslava Lisinskog i Zagreb 29. mai 2024.

### Seeding
Før trekningen av gruppene 29. mai 2024 ble lagene seedet i fire grupper basert på plassering ved forrige mesterskap og i henhold til IHF-reglene.

## Innledende runde
### Gruppe A

---------

--------

--------

### Gruppe B

--------

---------

---------

### Gruppe C

------

-----------

---------

### Gruppe D

-----------

-------

------------

### Gruppe E

------

---------

-------

### Gruppe F

--------

--------

-------

### Gruppe G

----------

----------

---------

### Gruppe H

----------

--------

--------

## President's Cup
### Gruppe I

-------

---------

-------

### Gruppe II

--------

--------

-------

### Plasseringskamper om 25. til 32. plass
;Kamp om 31. plass

;Kamp om 29. plass

;Kamp om 27. plass

;Kamp om 25. plass

## Hovedrunden
### Gruppe I

--------

-------

---------

### Gruppe II

--------

-------

--------

### Gruppe III

--------

----------

-------

### Gruppe IV

--------

--------

-------

## Sluttspillet
### Kvartfinaler

--------

--------

-------

### Semifinaler

---------

### Bronsefinale

### Finale

## Plassering og kåringer
### Sluttplassering

### Kåringer
«All Star»-laget ble offentliggjort 2. februar 2025:

Kilde: IHF

## Statistikk

### Toppscorere

### Topp målvakt

## Se også
* Håndball-VM 2025 for kvinner

## Referanser


## Eksterne lenker
Jetflygeren

***Jetflygeren*** (originaltittel: *Chain Lightning*) er et amerikansk luftfartsdrama fra 1950 regissert av Stuart Heisler, med Humphrey Bogart, Eleanor Parker og Raymond Massey i hovedrollene.

## Handling
Oberstløytnant Matt Brennan, en pilot på Boeing B-17 Flying Fortress under andre verdenskrig, oppretter en sivil flyskole i fredstid. Han blir deretter gjenforent med en tidligere kamerat fra United States Army Air Forces: major Hinkle. Brennan blir tilbudt jobb ved Willis Aircraft Company som testpilot for en eksperimentell høyhastighets jetjager kjent som JA-3, som ble designet av Carl Troxell. Han kjenner Brennan fra krigen og bombe-oppdrag over Tyskland under krigen. Det nye flyet som Brennan skal arbeide med kan komme opp i 2 300 km/t.

De skal også forsøke en langdistanse-flyvning mellom Nome, Alaska, og Washington D.C. rett over Nordpolen. Dette håper de skal imponere både amerikanske myndigheter, og være en sensasjon i avisene. Samtidig forsøker Troxell å gjennomføre utviklingen av en sikrere versjon av dette revolusjonerende flyet, kalt JA-4. Men han blir drept under en testflyging i stor høyde. Brennan ønsker samtidig å gifte seg med Jo Holloway, hans tidligere kjæreste, som nå arbeider som sekretær ved Willis Aircraft Company.

## Skuespillere
* Humphrey Bogart som oberstløytnant Matthew Brennan
* Eleanor Parker som Joan Holloway
* Raymond Massey som Leland Willis
* Richard Whorf som Carl Troxell
* James Brown som major Hinkle
* Roy Roberts som majorgeneral Hewitt
* Morris Ankrum som Ed Bostwick
* Fay Baker som Mrs. Willis
* Fred Sherman som Jeb Farley

## Referanser


## Eksterne lenker
*
Vendetta (film fra 1995)

***Vendetta*** er en svensk action-thriller fra 1995 regissert av Mikael Håfström. Hovedrollen spilles av Stefan Sauk. Filmen er basert på Jan Guillous roman med samme navn fra 1991.

## Handling
Carl Hamilton får i oppdrag å reise til Sicilia, for å frigjøre to kidnappede svenske forretningsmenn som blir holdt fanget av en lokal skurk som heter Don Tommaso. I begynnelsen skal Hamilton bare fungere som en forhandler. Men når han ikke kan akseptere kravene fra hans motpart, eskalerer situasjonen raskt.

Carl Hamilton står opp mot Don Tommaso. Kidnapping og mord blir den nye metoden å "forhandle" på. En klassisk vendetta finner sted. Samtidig som både narkotika produsert i Colombia, og det italienske etterretningssamfunnet, også blir involvert i situasjonen på Sicilia.

## Rolleliste
*Stefan Sauk - Carl Hamilton, greve og kommandørkapteinen 
*Ennio Fantastichini - Don Tommaso 
*Erland Josephson - D G (den gamle)
*Roland Hedlund - Samuel Ulfsson, 
*Marika Lagercrantz - Eva-Britt Hamilton, Carls kone
*Malin Lagerhem - Johanna-Louise, Carls datter 
*Mats Långbacka - Åke Stålhandske, kaptein
*Per Graffman - Joar Lundwall, kaptein vid marinen 
*Antonio Di Ponziano - Luigi Bertoni -Svensson, løytnant i armén 
*Oliver Tobias - Da Piemonte, sicilianska politiet 
*Orso Maria Guerrini - Giuseppe Cortini, generalløytnant ved det italiensk forsvarsdepartementet 
*Luigi di Fiore - Giulio, Dom Tommasos bror 
*Margreth Weivers - Elisabeth Lundwall, Joars mor 
*Stig Engström - Johan Carlemar, teknisk direktør, Swedish Armament 
*Claes Ljungmark - Gustav Hansson, forskningssjef, Swedish Armament 
*Margaretha Wikholm - Solveig Sjöstedt, forskningssjef for Ericsson i Roma

## Referanser


## Eksterne lenker
*
Glassnøkkelen (1942)

:*Se også [[Glassnøkkelen (andre betydninger)]]*

***Glassnøkkelen***, (originaltittel: *The Glass Key*) er en amerikansk film noir fra 1942 regissert av Stuart Heisler etter Dashiell Hammetts roman *[[Glassnøkkelen]]*, og med Veronica Lake, Brian Donlevy og Alan Ladd i hovedrollene.

Historien hadde tidligere blitt filmatisert av Frank Tuttle for Paramount i 1935 med George Raft, Edward Arnold og Claire Dodd i hovedrollene.

## Handling
Paul Madvig  blir interessert i Janet Henry, datteren til Ralph Henry - en kandidat som ønsker å stille til valg som guvernør. Paul blir derfor fast bestemt på å hjelpe Henry med å bli valgt til guvernør. Pauls nestkommanderende, Ed Beaumont, mistenker at både Janet og faren hennes bare er interessert i Paul for å få ham til å hjelpe ham med å bli valg til guvernør.

Janet forlover seg med Paul, men blir snart skremt av hans råskap. Hun blir i mellomtiden virkelig tiltrukket av den mer sofistikerte Ed, som avverger hennes romantiske fremskritt av lojalitet til Paul. Men en dag blir Paul mistenkt for mord og arrestert.

## Medvirkende
* Brian Donlevy - Paul Madvig
* Veronica Lake - Janet Henry
* Alan Ladd - Ed Beaumont
* Bonita Granville - Opal "Snip" Madvig
* Richard Denning - Taylor Henry
* Joseph Calleia - Nick Varna
* William Bendix - Jeff

## Referanser


## Eksterne lenker
*
Joey Steggall

**Joey Steggall** (født 17. juli 2003) er en australsk alpinist, som representerer klubben Perisher Winter Sports Club. 

## Bakgrunn
Han vokste opp i New South Wales, og begynte å stå på ski 18 måneder gammel, og konkurrerte fra han var fire år gammel. Han kommer fra en «olympisk familie», der hans far og tante har deltatt i OL. Hans far, Zeke Steggall, deltok i snøbrett under Vinter-OL 1998 og Vinter-OL 2002, og hans tante Zali Steggall vant bronse i slalåm under Vinter-OL 1998, og ble med det Australias første medaljevinner i alpine grener.

## Idrettskarriere
### Sesongen 2019/20
Steggall deltok i sitt første FIS-renn i august 2018, da han deltok i det newzealandske mesterskapet i alpint, der han kom på 61.-plass i storslalåm. Han deltok i det australske mesterskapet i alpint, og kom der på sjetteplass i slalåm og storslalåm i seniorklassen, og han kom på sjuendeplass i storslalåm og åttendeplass i slalåm i juniorklassen. Han deltok i ett av rennene i Australia/New Zealand cup i alpint 2018/19, og kom der på 53.-plass i storslalåm.

Han deltok i Alpint under Vinter-OL for ungdom 2020. Hans beste plassering der ble en 27.-plass i slalåm, der Adam Hofstedt fra Sverige vant. I super-G kom han på 47.-plass, og han kjørte ut i den påfølgende kombinasjonsslalåmen. I storslalåm kom han på 34.-plass.

## Referanser


## Eksterne lenker
* 
*  Profil hos Vinter-OL for ungdom 2020
Temavokal

En **temavokal** (eller **tematisk vokal**) er en vokal satt inn helt sist i stammen til et ord. Navnet er særlig brukt i indoeuropeisk språkvitenskap, der det viser til urindoeuropeisk **e* eller **o*. Ord som har slik vokal i stammen kalles *tematiske*, mens de uten kalles *atematiske*.

Begrepet *tematisk* kommer av *tema*, et eldre navn på ordstamme.

## I urindoeuropeisk
Urindoeuropeiske verb, substantiv og adjektiv er bygd opp av tre deler: rot, suffiks (rotending) og bøyingsending, der rot og suffiks til sammen utgjør ordstammen. Temavokalen, om den er til stede, står sist i suffikset, som også kan inneholde andre vokaler eller konsonanter. Hvert suffiks er dermed i seg enten tematisk eller atematisk.

Det er av flere grunner antatt at temavokaler oppstod i seinere stadier av urindoeuropeisk; blant annet er tematisk bøying mer regelrett enn atematisk og dessuten sjeldsynt i anatolisk, som tidlig skilte lag med de andre indoeuropeiske språka. Ved gransking av de tidlige datterspråka kan skillet mellom tematiske og atematiske ord og avledninger ennå være relevant, men allerede tidlig i språkhistorien var det verken uvanlig at temavokalen smelta sammen med bøyingsendinga eller at tematiske ordformer avløste de atematiske.
Fiendens fiende (TV-serie)

***Fiendens fiende*** er en svensk miniserie fra 1990 av Thomas Borgström og Lars Bill Lundholm etter romanen med samme navn av Jan Guillou. Serien ble regissert av Mats Arehn og Jon Lindström. 

## Sammendrag
En avhoppet russisk agent blir avhørt i London. Agenten påstår at det i Sverige eksisterer to hemmelige spioner som i hemmelighet samarbeider med Sovjetunionen. Den ene agenten skal være ansatt innenfor Säkerhetspolisen, og den andre spionen er ansatt innenfor det svenske militæret. Ifølge den avhoppede russiske spionen skal dobbeltagenten i militæret være Carl Hamilton.

I Libanon blir to svensker holdt som gissel. Det svenske utenriksdepartementet velger å sende Carl Hamilton til området i forsøk på å forhandle med kidnapperne, men de vet ikke at Carl Hamilton faktisk er mistenkt for å være en hemmelig sovjetisk spion. I Moskva fotograferer en turist ved et uhell den svenske spionen Stig Sandström som også arbeider for Sovjetunionen. Bildet forårsaker intens aktivitet innenfor det svenske militæret. Carl Hamilton får ordre om å reise dit, for å kartlegge og fotografere spionen. Men han får snart en ny ordre fra noen andre om at når Hamilton kommer tilbake til Sverige, må problemet med spionen "løses for godt"

Rett etterpå blir to svenske jagerfly-piloter funnet myrdet. Det svenske militæret og politiet har ingen anelse om hva som kan ha skjedd med. Kort tid senere blir en svensk politimann, samt en russisk agent, brutalt drept. Så det russiske militæret, ledet av militær-attaché Yuri Tchivarchev, foreslår et samarbeid med svenske myndigheter for å finne ut hva som egentlig kan ha skjedd.

## Hovedskuespillere
* Peter Haber - Carl Hamilton
* Maria Grip - Eva-Britt Jönsson, politi
* Sture Dare - D.G. (Den Gamle), tidligere sjef for Forsvarsstaben etterretningstjeneste (Op5)
* Kjell Lennartsson - Kommandør for 1. grad Samuel Ulfsson, leder av Forsvarsstabets etterretningstjeneste (Op5)
* Bernt Lindkvist - Henrik P. Näslund, sjef for SÄPO
* Christer Söderlund - Gert Glücher, politimann ved SÄPO
* Yevgeny Lazarev - Generalmajor Jurij Tjivarchev, Sovjetunionens forsvarsattaché i Sverige

## Referanser


## Eksterne lenker
*
Dekknavn Coq Rouge

***Coq Rouge*** er en svensk spion-thriller fra 1989 basert på Jan Guillous roman *[[Coq Rouge]]* i Hamilton-serien. Filmen inneholder en rekke relativt store endringer i plottet og karakterene og skiller seg fra boka.
 
## Handling
Noen av partene i Midtøsten-konflikten planlegger et terrorangrep i Sverige, spørsmålet er hvem og hvor.

## Om filmen
Filmen er spilt inn 21. november 1988 - 10. februar 1989 i Sonet Studios i Solna og i Stockholm og Marokko. 

Den hadde premiere den 25. august 1989 og er tillatt fra 15 år. Filmen har også blitt vist på SVT, TV4 og sist i TV 4 Film.

## Rolleliste
* Stellan Skarsgård - Carl Gustaf Gilbert Hamilton, agent Coq Rouge
* Krister Henriksson - Fristedt, SÄPO
* Philip Zandén - Appeltoft, SÄPO
* Tove Granditsky - Shulamit Hanegbi, ansatt i Israel ambassaden
* Bengt Eklund - D.G.
* Lennart Hjulström - Henrik P. Näslund, sjef for sikkerhetspolitiet
* Lars Green - Erik Ponti, nyhetsleser, sjef for Radio Ekot
* Roland Hedlund - Folkesson, leder for SÄPOs Midtøsten-seksjon
* Harald Hamrell - Johansson, på SÄPO
* Gustaf Skarsgård - Erik, Evas sønn
* Lena T. Hansson - Eva Hamilton, søsteren til Carl
* Lars Engström - Politimester
* Lars "Tjadden" Hällström - Ljungdahl, ved SÄPOs tekniske rotel
* Gerhard Hoberstorfer - Anders Hedlund
* Ulrika Hansson - Petra Hernberg
* János Herskó - Yuri Tjivarsjef
* Kalle Westerdahl - Fristedt, jr
* Michael Mansson - Alois Mendelsohn
* Gun Fors - drapsvitner
* Per Grytt - policy

## Musikk i filmen
* Felix Mendelssohn-Bartholdys fiolinkonsert, op. 64, i e-moll
* Teodoro Cottraus «Sankta Lucia»

## Utmerkelser
* 1990: Guldbagge for beste mannlige hovedrolle, Stellan Skarsgård og beste foto, Göran Nilsson

## Referanser


## Eksterne lenker
*
Vladislav Sjlemov

**Vladislav Sjlemov** (født 3. desember 2002) er en kasakhstansk alpinist.

## Idrettskarriere
### Sesongen 2018/19
Sjlemov deltok i sitt første FIS-renn i desember 2018, da han kom på 67.-plass i storslalåm i Abzakovo i Russland. Han deltok i det russiske mesterskapet i alpint i desember, og kjørte der inn til 53.-plass i utfor. I debruar deltok han i Junior-VM i alpint 2019, og kom der på 65.-plass i super-G og 76.-plass i storslalåm.

### Sesongen 2019/20
Han deltok i det russiske mesterskapet i alpint i desember 2019, og kom denne gangen på 56.-plass i utfor. Han deltok i Alpint under Vinter-OL for ungdom 2020. Hans beste plassering der ble en 36.-plass i storslalåm, der Philip Hoffmann fra Østerrike vant. I super-G kom han på 50.-plass, og han kjørte ut i den påfølgende kombinasjonsslalåmen. I slalåm ble han diskvalifisert. 

## Referanser


## Eksterne lenker
* 
*  Profil hos Vinter-OL for ungdom 2020 (arkivert)
Lukas Ermeskog

**Lukas Ermeskog** (født 10. juli 2003) er en svensk alpinist, som representerer Åre Slalomklubb.

## Idrettskarriere
### Sesongen 2019/20
Ermeskog deltok i sitt første FIS-renn i november 2019, da han kom på 12.-plass i slalåm i Kiruna. 

Han representerte Sverige under Vinter-OL for ungdom 2020. Den første øvelsen der var super-G, der han kom på ellevteplass. Han kjørte ut i den påfølgende kombinasjonsslalåmen, men kom på fjerdeplass i storslalåm. I slalåmen kjørte han ut.

## Referanser


## Eksterne lenker
* 
* Profil hos Vinter-OL for ungdom 2020
Elise Henschien

**Elise Kathinka Dorthea Henschien** (født Tischendorf 8. juli 1863 i Svelvik, død 10. september 1940 i Trondheim), var en norsk forfatter, kvinnesaksforkjemper, redaktør og foreningskvinne. Hun skrev barnebøker under psevdonymet *Eli i Smaabyen*.

## Familie
Elise Henschien var datter av skolebestyrer Nils Collin Tischendorf og Anne Kristine «Tina» Thue.
Hun ble 23. juni 1886 gift med Christen Jensen. Mot slutten av 1880-årene bosatte ekteparet seg i New York, hvor to av deres barn ble født.
Som enke ble hun gift med konsul Hans Jørgen Henschien.

## Liv og virke
Elise Henschien skrev like etter år 1900 to barnebøker under psevdonymet *Eli i Smaabyen*. Debuten *Da Kristianiabørnene var i besøg hos oss* utkom i 1901, og året etter fulgte *Vi begynder at blive voksne*. Senere utga hun kristianiafortellingen *Statens spedbarn* (1913).

Hun var medarbeider i avisen *[[Narvik Tidende]]*, hvor hun også hadde redaksjonelt ansvar. Hun trakk seg som redaktør sommeren 1906, etter et halvt år i stillingen på grunn av uenighet med en av bladets eiere. 
Hun var også bidragsyter i *[[Norges Kvinder]]*.

Elise Henschien  hadde flere verv i ulike organisasjoner. I 1908-1909 var hun formann i Narvik Sanitetsforening. Hun var en av initiativtagerne til de politiske *Kvinnelistene* som i perioden før 1910 ble satt opp «udenfor Sosialistpartiet» i Nord-Norge. Hun var en tid leder for Trondhjems Kvinnesaksforening, og utga i 1935 en bok i anledning av foreningens femtiårsjubileum, *Trondhjems Kvinnesaksforening gjennem 50 år*. Hun så seg også som kvinnesakskvinne som forsvarer av tradisjonell seksualmoral og motstander av «barnemord» (abort). I begynnelsen av 1930-årene var hun styremedlem i Trøndelag krets av Omstreifermisjonen.

## Bibliografi
* 1901: *Da Kristianiabørnene var i besøg hos oss*, Haffner & Hille, Kristiania
* 1902; *Vi begynder at blive voksne*
* 1913: *Statens spedbarn – Kristianiafortælling*, Kristiania
* 1935: *Trondhjems Kvinnesaksforening gjennem 50 år*, Trondheim

## Referanser


## Kilder
*
Mølnåa kraftverk

**Mølnåa kraftverk** er et vannkraftverk i Selbu kommune i Trøndelag.

Det er et elvekraftverk som utnytter et fall på 131 meter i Mølnåa.

Installert effekt er 1,5 MW fra en peltonturbin. Årsproduksjon er 4,2 GWh.

## Referanser


## Kilder
* 
* NVE vannkraftdatabase

## Eksterne lenker
* Selbu Energiverk
* Selbyggen: Ren energi og strøm til 200 husstander
Duan Zhengcheng

**Duan Zhengcheng** (; født 15. juni 1934 i Zhenjiang i Jiangsu i Kina, død 15. februar 2020) var en kinesisk industriingeniør og oppfinner.

## Liv og virke
Duan Zangcheng tok høyskoleeksamen i 1953, og studerte deretter - og underviste - ved det lærested som er blitt Huazhong tekniskvitenskapelige universitet i Wuhan i provinsen Hubei. Han spesialiserte seg på maskinproduksjon og automatisering, var en akademiher fra Chinese Academy of Engineering (CAE) og virket som professor og doktorgradsveileder ved Huazhong tekniskvitenskapelige universitet.

I 1996 oppfant han det stereotaktisk gamma-ray-systemet OUR-QGD, noe som vant ham en kinesisk statlig utmerkelse i 2005.

Han døde  15. februar 2020 av lungesykdommen COVID-19 i Wuhan i Hubei. Han var da 85 år gammel.

## Æresbevisninger
* 2003 State Science and Technology Progress Award (Second Class)
* 2005 State Science and Technology Progress Award (Second Class)
* 2008 State Science and Technology Progress Award (Second Class)
* 2009 Member of the Chinese Academy of Engineering (CAE)

## Referanser
Marinus Sennhofer

**Marinus Sennhofer** (født 21. mars 2002) er en tysk alpinist, som representerer klubben SC Kreuth.

## Idrettskarriere
### Sesongen 2018/19
Sennhofer deltok i sitt første FIS-renn i desember 2018, i Mittersill i Østerrike. Han deltok i det tyske juniormesterskapet i alpint 2019 kom han på 27.-plass i kombinasjonen og 37.-plass i super-G. Han kom på fjerdeplass i det ene slalåmrennet i Arnold Lunn World Cup i Mitterfirmansreut i Tyskland i februar, og han kjørte inn til 25.-plass i storslalåm under det østerrikske juniormesterskapet i alpint. I mars deltok han i det tyske mesterskapet i alpint, og kom der på 22.plass i kombinasjonen og 37.-plass i storslalåm og super-G. 

### Sesongen 2019/20
Den 14. desember 2019 kom han på niendeplass i super-G i Axams i Østerrike, og fikk med det sin første topp 10-plassering i et FIS-renn. Han deltok i det østerrikske juniormesterskapet i alpint i desember 2019, og kom der på sjuendeplass i kombinasjonen.
 
Han representerte Tyskland under Vinter-OL for ungdom 2020. Den første øvelsen der var super-G, der han kom på 12.-plass. Han kjørte ut i den påfølgende kombinasjonsslalåmen, men kom på tiendeplass i storslalåm. I slalåmen kom han på sjuendeplass.

## Referanser


## Eksterne lenker
* 
* Profil hos Vinter-OL for ungdom 2020
Tyler Duncan

**Tyler Matthew Duncan** (født 13. juli 1989 i Columbus i Indiana) er en amerikansk profesjonell golfspiller som spiller på PGA-touren.

24. november 2019 vant han sin første PGA-tourseier under RSM Classic etter omspill mot Webb Simpson.

## Referanser


## Eksterne lenker
*
Reza Rahmani

**Reza Rahmani** (; født i 1966 i Tabriz i Iran) er en iransk politiker og minister for industri, gruver og forretningsliv.

## Liv og virke
Rahmani har vært medlem av den 7., 8. og 9. iranske konsultative forsamling som representant for Tabriz, Osku og Azarshahr med Alireza Mondi Sefidan, Masoud Pezeshkian, Mir-Hadi Gharaseyyed Romiani, Mohammad Hosein Farhanghi og Mohammad Esmaeil Saeidi..

Den 4. mars 2020, etter koronavirusutbruddet i 2019–20 hadde rammet også Iran, rapporterte Al Arabiya English at Rahmani var blitt smittet med SARS-CoV-2, viruset som forårsaker COVID-19. 

## Referanser


## Eksterne lenker
* Rahmani Website
Kaspar Colling Nielsen

**Kaspar Colling Nielsen** (født 9. februar 1974) er en dansk forfatter.

Han har en bachelor i filosofi ved Syddansk Universitet og er cand.merc.fil. fra Copenhagen Business School i 2005. Han debuterte i 2010 med den fabulerende roman *Mount København*.

## Utgivelser
* *Mount København* (2010)
* *Den danske borgerkrig 2018-24* (2013)
* *Det europæiske forår* (2018)
* *Dengang dinosaurerne var små* (2019)

## Referanser


## Eksterne lenker
* 
*
Anoides

***Anoides*** er en slekt av biller som tilhører familiegruppen bladbiller (Chrysomelidae). Det er kjent 8 arter .

## Utseende
Middelstore (gjerne 10-12 millimeter), bredt ovale, blanke, gulbrune eller brunrøde bladbiller, dekkvingene gjerne med svarte flekker.

## Levevis
Både larvene og de voksne (imago) er planteetere, ofte på busker og trær.

## Utbredelse
Slekten er utbredt i Sørøst-Asia (Indonesia) og Australia.

## Systematisk inndeling

* orden **[[biller]]** (Coleoptera)
** underorden **[[Polyphaga]]**
*** overfamilie **[[Chrysomeloidea]]** Latreille, 1802 (=Phytophaga) 
**** familien  bladbiller (Chrysomelidae Latreille, 1802) 
***** underfamilien ***Trådbladbiller***, Galerucinae Latreille, 1802
****** stammen Oidini Laboissière, 1922
******* slekten ***Anoides*** Weise, 1912
******** *[[Anoides binotata]]* (Bowditch, 1914)
******** *[[Anoides femorata]]* (Bowditch, 1914)
******** *[[Anoides flavicollis]]* (Weise, 1912)
******** *[[Anoides lorentzi]]* (Weise, 1912)
******** *[[Anoides notabilis]]* Weise, 1912
******** *[[Anoides suturalis]]* (Jacoby, 1894)
******** *[[Anoides tricolor]]* Laboissiere, 1940
******** *[[Anoides unifasciata]]* (Jacoby, 1894)

## Referanser


## Litteratur

## Eksterne lenker
* Bilder av ''Anoides tricolor''
* Atlas of Living Australia - *Anoides* https://bie.ala.org.au/species/urn:lsid:biodiversity.org.au:afd.taxon:25ba239b-2251-4369-8e1a-eb728ff1d04f
*
Radymna

***Radymna*** er en slekt av biller som tilhører familiegruppen bladbiller (Chrysomelidae). Det er kjent 9 arter .

## Utbredelse
Slekten er utbredt i Lilleasia og Midtøsten.

## Systematisk inndeling

* orden **[[biller]]** (Coleoptera)
** underorden **[[Polyphaga]]**
*** overfamilie **[[Chrysomeloidea]]** Latreille, 1802 (=Phytophaga) 
**** familien  bladbiller (Chrysomelidae Latreille, 1802) 
***** underfamilien ***Trådbladbiller***, Galerucinae Latreille, 1802
****** stamme usikker
******* slekten ***Radymna*** Reitter, 1913
******** *[[Radymna damascena]]* (Joannis, 1865)
******** *[[Radymna fischeri]]* (Faldermann, 1837)
******** *[[Radymna insperabilis]]* (Lopatin, 1981)
******** *[[Radymna maculicollis]]* Beenen, 2014
******** *[[Radymna nigrifrons]]* (Laboissiere, 1914)
******** *[[Radymna persica]]* (Faldermann, 1837)
******** *[[Radymna quadrimaculata]]* (Redtenbacher, 1850)
******** *[[Radymna rickmersi]]* (Reiche, 1900)
******** *[[Radymna rufina]]* (Lopatin, 1981)

## Referanser


## Eksterne lenker

*